**OBRAZLOŽENJE PRIJEDLOGA ZA DONOŠENJE ODLUKE**

**O IZMJENI ODLUKE O VRSTAMA, KRITERIJIMA I NAČINU OSTVARIVANJA POMOĆI U SUSTAVU SOCIJALNE SKRBI KOJE SE ISPLAĆUJU IZ PRORAČUNA OPĆINE MARTIJANEC**

**I. PRAVNA OSNOVA ZA DONOŠENJE ODLUKE**

Temelj za donošenje ove Odluke je članak 117. stavak 5. Zakona o socijalnoj skrbi („Narodne novine“ broj [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201)) kojim je propisano da jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno tim Zakonom, na način propisan njihovim općim aktom, ako u svom proračunu imaju za to osigurana sredstva. Ovlast predstavničkog tijela za donošenje odluka i drugih općih akata je propisana člankom 31. Statuta Općine Martijanec („Službeni vjesnik Varaždinske županije“ broj 10/13, 24/13 i 18/18).

**II. OCJENA STANJA I TEMELJNA PITANJA KOJA SE TREBAJU UREDITI**

Ovim prijedlogom se predviđa **povećanje jednokratne novčane pomoći obiteljima novorođene djece koja bi sada za svako dijete iznosila 2.000,00 kuna umjesto dosadašnjih 1.000,00 kuna**, a isplaćivala bi se, kao i do sada, jednokratno.

Isto se predlaže s ciljem dodatne pomoći roditeljima novorođene djece te da im se barem djelomično olakšaju troškovi opremanja novorođenog dijeteta. Iako je riječ o simboličnom iznosu, povećanje jednokratne novčane pomoći obiteljima novorođene djece može se smatrati jednom od demografskih mjera – porast nataliteta Općine Martijanec i sprječavanja iseljavanja obitelji.

Ujedno, dana 30. studenoga 2018. godine Općinsko vijeće usvojio je Proračun Općine Martijanec za 2019. godinu i Program javnih potreba u društvenim djelatnostima Općine Martijanec za 2019. godinu kojima su osigurana sredstva za jednokratne novčane pomoći obiteljima novorođene djece za 2019. godinu u iznosu od 50.000,00 kuna što je u odnosu od prethodnih godina povećanje za 25.000,00 kuna planiranih sredstava u navedenu svrhu.

**III. SREDSTVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provođenje ove Odluke u Proračunu Općine Martijanec za 2019. godinu osigurana su sredstva u Razdjelu 002 Jedinstveni upravni odjel Glava 00201 Jedinstveni upravni odjel Program 1009 Socijalna skrb i ostale novčane pomoći Aktivnosti A100955 Jednokratne novčane pomoći obiteljima novorođene djece Konto 37212 Pomoć obiteljima i kućanstvima, u iznosu od 50.000,00 kuna.

Slijedom naprijed navedenoga predlažem Općinskom vijeću usvajanje Odluke u predloženom sadržaju.

 **OPĆINSKI NAČELNIK**

 Dražen Levak, dipl. iur.